બોલિવુડ અભિનેત્રી તાપસી પન્નુએ કહ્યુ કે દેશમાં કોઈ એક ખાસ સમુદાયને નિશાન બનતા જોવુ નિરાશાજનક છે. તાપસીએ આ નિવેદન દેશમાં મુસ્લિમ સમુદાય માટે આપ્યુ. તેણે કહ્યુ, "એ જોવુ નિરાશાજનક છે કારણકે મારુ જીવન જ મુસ્લિમોથી ચાલે છે." તાપસીએ આ વાત પોતાની આવનારી ફિલ્મ 'મુલ્ક' ના ટ્રેલર લોન્ચ સમયે કરી. આ ફિલ્મ એક મુસ્લિમ પરિવારની વાર્તા છે જેને પોલિસ એક આતંકવાદી ષડયંત્રના આરોપમાં પકડે છે. તાપસીએ વકીલની ભૂમિકા નિભાવી છે જે આ પરિવારને નિર્દોષ સાબિત કરવાની લડાઈ લડે છે.